Üdvözli a Word!

Olvassa és csinálja

A korábbi ismertetőktől eltérően ezt a dokumentumot igényeinek megfelelően alakíthatja. A szöveget végigolvasva megismerkedhet a Word alapjaival, azonban ezt az útmutatót nem csak olvasásra szántuk. A szövegszerkesztést is gyakorolhatja vele, így mélyebb tudásra tehet szert.

A dokumentum rövid fejezeteiben a piros színnel kiemelt Próbálja ki szöveg az elvégezhető feladatokat jelzi.

Időtakarékos: Ha csak egy perce van, és meg akarja ismerni ennek a működését, tekintse meg ezt a videót: Üdvözli a Word!

Helyesírás kis segítséggel

A Word automatikusan ellenőrzi a helyesírást és a nyelvhelyességet. A helyesírási hibákat piros hullámos vonallal, a nyelvhelyességi hibákat pedig kék dupla vonallal húzza alá.

Próbálja ki: Vigye a kurzort a bekezdés végére, és az Enter billentyűt lenyomva kezdjen új bekezdést. Írjon le egy helyesírási és nyelvhelyességi hibákat tartalmazó mondatot, majd nyomja le az Enter billentyűt a bekezdés lezárásához.

Kattintson jobb gombbal a Word által aláhúzott szövegre, vagy nyomja le az F7 billentyűt. Válasszon a hiba javítására felhozott javaslatok közül.

A Word számon tartja a szószámot

Próbálja ki: Nyomja le az Enter billentyűt ez után a sor után, és írjon be néhány szót.

Az ablak alján lévő állapotsoron láthatja a dokumentum aktuális szószámát.

Mentés későbbi használatra, hozzáférés bárhonnan

Ha a OneDrive-ra menti ezt a dokumentumot, később bármilyen eszközön megnyithatja: számítógépen, táblagépen vagy telefonon is. A program automatikusan menti a módosításokat.

Próbálja ki: Válassza a Fájl > Mentés másként lehetőséget, majd válassza a OneDrive-ot és nevezze el a dokumentumot.

Ha egy másik eszközön jelentkezik be az Office 365-be, a dokumentum megjelenik a legutóbbi fájlok között. Ott folytathatja, ahol abbahagyta... még akkor is, ha nem zárta be a fájlt azon a számítógépen, amit éppen használ.

Megosztás és együttműködés

A OneDrive-ra mentett dokumentumokat megoszthatja másokkal. Még a Wordre sincs szükségük.

Próbálja ki: Kattintson a Megosztás lehetőségre, és küldje el a dokumentumra mutató hivatkozást (billentyűparancs: Alt+F+Z vagy Alt+Y+U)

A hivatkozás elküldéséhez írja be a kívánt személy e-mail-címét, vagy másolja a hivatkozást egy üzenetbe vagy csevegőüzenetbe. Ha azt szeretné, hogy a címzett elolvashassa a dokumentumot, szerkeszteni azonban ne tudja, állítson be csak megtekintésre jogosító engedélyt.

Ha a címzett eszközén nincs telepítve a Word app, a dokumentum a böngészőben, a Word Online-ban fog megnyílni.

Online kép hozzáadása

A Word és a Bing együttműködésének köszönhetően több ezer kép közül válogathat, ha egy ábrát szeretne beszúrni a dokumentumba.

Próbálja ki: Nyomja le az Enter billentyűt ez után a sor után, és hozzon létre egy üres sort:

Hagyja a kurzort az üres sorban, a Beszúrás lapon kattintson az Online képek elemre, és adjon meg egy keresőkifejezést, például ezt: kiskuya clip art.

Jelölje ki a kívánt képet, és kattintson a Beszúrás parancsra.

Az üzenet kiemelése szövegformázással

Formázáshoz jelölje ki a kívánt szöveget, majd válasszon a Kezdőlap lap Betűtípus vagy Bekezdés csoportjának lehetőségei közül.

Próbálja ki: Jelölje ki az alábbi sorokban található szöveget, majd a leírásnak megfelelően formázza az egyes sorokat.

Félkövér (billentyűparancs: Ctrl+B)
Dőlt (billentyűparancs: Ctrl+I)
Kiemelés
Betűszín
Felsorolás
Számozás

Tipp haladóknak: Ha a fenti feladat során egész szavakat jelölt ki, észrevehette, hogy megjelent a formázási lehetőségeket tartalmazó kis eszköztár.

Ezzel az eszköztárral és a billentyűparancsokkal (például a Ctrl+B vagy a Ctrl+I) rengeteg időt megtakaríthat, hiszen nem kell állandóan visszalépnie a Kezdőlap lapra.

Varázsoljon címsorokat

A fenti címsor („Varázsoljon címsorokat”) ugyanúgy néz ki, mint a dokumentum többi címsora, azonban nem olyan hasznos. A formázásához betűtípus-beállításokat használtunk (betűtípus, méret és szín), míg a többi címsor formázása Címsorstílusokkal (pontosabban a Címsor 1 stílussal) történt.

Látja a kis háromszöget, ami akkor jelenik meg, ha az egérrel a címsorokra mutat? Ezzel a gombbal elrejtheti és megjelenítheti a címsorok alatti tartalmakat. Ennek a szakasznak a címsora azonban ezt nem teszi lehetővé. Javítsuk ki a hibát!

Próbálja ki: A Címsor 1 stílus alkalmazása:

Vigye a kurzort a fenti bekezdésbe („Varázsoljon címsorokat”), de ne jelöljön ki semmit.

A Kezdőlap lap Stílusok csoportjában válassza a Címsor 1 lehetőséget (billentyűparancs: Ctrl+Alt+1).

Kész is! Most már nem csak címsorként néz ki, de úgy is viselkedik.

A dokumentum átalakítása egy kattintással

Stíluskészletek és témák segítségével pillanatok alatt új külsőt kölcsönözhet a dokumentumának. A leghatékonyabban akkor használhatók, ha a dokumentumot stílusok alapján formázta (milyen szerencse, hogy az előbb kijavítottuk azt a hibás címsort).

Próbálja ki: Ismerkedés a stílusokkal és a témákkal:

A Tervezés lapon kattintson a Témák lehetőségre, majd válasszon a legördülő lista témái közül.
A stílusgyűjtemény a választott témának megfelelően frissül.

Válasszon egy témát a legördülő listából, és az alkalmazáshoz kattintson rá.

A móka kedvéért

Ha van még egy kis ideje, tegyen próbát az alábbiakkal.

Próbálja ki: Keresés és csere

Nyomja le a Ctrl+H billentyűkombinációt, és a Keresés és csere párbeszédpanel segítségével cserélje ki az összes Próbálja ki kifejezést a következőre: Kipróbáltam.

Próbálja ki: Képek körbefuttatása szöveggel

A dokumentumban néhány képet közvetlenül a szöveg bekezdése mellé helyeztünk. Próbálkozzon a szöveg körbefuttatásával: Jelölje ki a jobbra látható képet, majd a Formátum lapon válassza a Szöveg körbefuttatása lehetőséget. A Fel és a Le nyílbillentyűkkel végigléptethet a lehetőségeken és megtekintheti az előnézeteket.

Segítség a Wordhöz

A Mutasd meg keresőmező azonnal megjeleníti a Word parancsait és Súgóját.

Próbálja ki: Segítség keresése:

Lépjen az ablak tetején lévő Keresés mezőbe.

Írja be, hogy mit szeretne tenni.

Ha például:

a vízjel parancsot keresi, írja be a Vízjel hozzáadása szöveget.

a Word súgóját szeretné megnyitni, írja be a Súgó szót.

a Word által kínált tanfolyamokra kíváncsi, írja be az Oktatóanyagok kifejezést.

a Word legújabb funkcióit szeretné megtekinteni, írja be az Újdonságok szöveget.

Mondja el, mit gondol

Kérjük, mondja el a véleményét a sablonról, hogy a jövőben további hasznos tippekkel szolgálhassunk. Köszönjük!